Ijtimoiy himoyaga muhtoj aholi qatlamlariga davlat ijtimoiy qoʻllab-quvvatlash choralarini taqdim etish tizimini tubdan takomillashtirish chora-tadbirlari toʻgʻrisida
(decree, 2026-02-01)

Ijtimoiy himoyaga muhtoj aholi vakillarining ogʻir hayotiy vaziyatga, shuningdek, kambagʻallikka tushib qolishining oldini olish, ularning farovon hayot kechirishi uchun munosib shart-sharoitlar yaratish, moliyaviy barqarorligini oshirish va salohiyatini roʻyobga chiqarishga qaratilgan davlat ijtimoiy qoʻllab-quvvatlash choralarini taqdim etishning yangi tizimini joriy etish maqsadida qaror qilaman: I. Maqsadlar 1. Quyidagilar ijtimoiy himoyaga muhtoj aholi qatlamlariga ijtimoiy xizmat, yordam va imtiyozlarni (keyingi oʻrinlarda — davlat ijtimoiy qoʻllab-quvvatlash choralari) taqdim etish tizimini takomillashtirishning maqsadlari etib belgilansin: (a) davlat taʼminotidagi, kambagʻal va ogʻir hayotiy vaziyatga tushib qolgan oilalarni aniqlash va unifikatsiyalashgan davlat ijtimoiy qoʻllab-quvvatlash choralarini taqdim etish tizimini joriy etish; (b) davlat ijtimoiy qoʻllab-quvvatlash choralarini oilaning ijtimoiy-iqtisodiy holatiga mutanosib ravishda taqdim etish tartibini joriy etish; (v) “Teng imkon — inklyuziv bandlik” dasturini amalga oshirish orqali 40 ming nafar nogironligi boʻlgan shaxsning bandligini taʼminlash. II. Aholini davlat ijtimoiy qoʻllab-quvvatlash choralari bilan qamrab olish tizimini takomillashtirish 2. Belgilansinki, 2026-yil 1-fevraldan boshlab “Ijtimoiy himoya yagona reyestri” va Kambagʻal oilalar reyestri negizida yagona Ijtimoiy reyestr yuritiladi. Bunda: (a) Ijtimoiy reyestr — “Yagona milliy ijtimoiy himoya” axborot tizimida yuritilib, davlat ijtimoiy qoʻllab-quvvatlash choralari taqdim etiladigan oilalar (shaxslar)ni aniqlash va ularning ijtimoiy-iqtisodiy holatini baholash vazifalarini bajaradi; (b) Ijtimoiy reyestrda oilalar ijtimoiy-iqtisodiy holatidan kelib chiqib, “davlat taʼminotidagi oila”, “kambagʻal oila” va “kambagʻallik chegarasidagi oila” toifalariga ajratiladi. 3. Ijtimoiy reyestrga kiritilgan oilalarning toifalarini belgilashning shunday tartibi joriy etilsinki, unga muvofiq: (a) oila aʼzolari mehnatga layoqatsiz yoki mehnat qilish imkoniyati cheklangan va ularning har biriga toʻgʻri keladigan jami oʻrtacha oylik daromadi minimal isteʼmol xarajatlaridan kam boʻlgan mazkur Farmonga 1-ilovadagi roʻyxatda belgilangan oilalar “davlat taʼminotidagi oila” toifasiga kiritiladi; (b) oila aʼzolari mehnatga layoqatli yoki mehnat qilish imkoniyatiga ega boʻlgan va ularning har biriga toʻgʻri keladigan jami oʻrtacha oylik daromadi minimal isteʼmol xarajatlaridan kam boʻlgan oilalar “kambagʻal oila” toifasiga kiritiladi; (v) oila aʼzolarining har biriga toʻgʻri keladigan jami oʻrtacha oylik daromadi minimal isteʼmol xarajatlarining bir baravaridan bir yarim baravarigacha boʻlgan quyidagi oilalar “kambagʻallik chegarasidagi oila” toifasiga kiritiladi: (i) “davlat taʼminotidagi oila” yoki “kambagʻal oila” toifalaridan chiqarilgan oilalar; (ii) “mahalla yettiligi”ning tavsiyasi asosida mazkur Farmonga 1-ilovada belgilangan ogʻir hayotiy vaziyatga tushib qolgan oila deb topilgan oilalar. III. Ijtimoiy reyestrdagi oilalarni qoʻllab-quvvatlash instrumentlari 4. Ijtimoiy himoya milliy agentligi, Iqtisodiyot va moliya vazirligi hamda Kambagʻallikni qisqartirish va bandlik vazirligining Ijtimoiy reyestrga kiritilgan oilalarga davlat ijtimoiy qoʻllab-quvvatlash choralarini ularning toifasidan kelib chiqib taqdim etish toʻgʻrisidagi taklifi maʼqullansin. 5. Shunday tartib oʻrnatilsinki, unga muvofiq Ijtimoiy reyestrga kiritilgan oilalarga bolalar nafaqasi va moddiy yordam toʻlashning quyidagi tartibi joriy etiladi: (a) “davlat taʼminotidagi oila” toifasidagi oilalarga ijtimoiy xizmat va yordamlar, shu jumladan, bolalar nafaqasi va moddiy yordam ular mazkur toifada boʻlgan davrida oila aʼzolarining bandlik holatidan qatʼi nazar va qoʻshimcha murojaat talab etmagan holda koʻrsatib boriladi. Bunda oilaning ijtimoiy-iqtisodiy holati oila Ijtimoiy reyestrga kiritilgandan oʻn ikki oydan soʻng qayta baholanadi, bundan oilaning holati vazirlik va idoralarning axborot tizimlari orqali oʻrganilishi mustasno; (b) “kambagʻal oila” toifasiga kiritilgan oilalarga: (i) bolalar nafaqasi yoki moddiy yordam ular tayinlangan vaqtdan eʼtiboran 6 oy davomida oilaning mehnatga layoqatli aʼzolarining rasmiy bandligini taʼminlash sharti bilan tayinlanadi, bundan qonunchilikda oilaning mehnatga layoqatli aʼzolaridan band boʻlish talab etilmaydigan holatlar mustasno; (ii) mehnatga layoqatli oila aʼzolarining rasmiy bandligi taʼminlanganda bolalar nafaqasi yoxud moddiy yordam qoʻshimcha murojaat talab qilmagan holda uzluksiz toʻlab boriladi; (iii) oilaning mehnatga layoqatli aʼzolarining rasmiy bandligini taʼminlash sharti bajarilmaganda bolalar nafaqasi va moddiy yordam toʻlash toʻxtatiladi. Bunda oila bolalar nafaqasi va moddiy yordam olish uchun qayta murojaat qilganda “kambagʻal oila” toifasiga kiritilgani uchun oilaning mehnatga layoqatli aʼzolarining bandligini istisno etuvchi qoida 6 oy davomida qoʻllanmaydi; (v) “kambagʻallik chegarasidagi oila” toifasiga kiritilgan oilalarga: (i) bolalar nafaqasi yoki moddiy yordam oilalar mazkur toifaga kiritilgan vaqtdan eʼtiboran 6 oy davomida toʻlanadi; (ii) oila aʼzolarining har biriga toʻgʻri keladigan jami oʻrtacha oylik daromad minimal isteʼmol xarajatlarining 1 baravaridan 1,25 baravarigacha boʻlganda, ularga toʻlanadigan bolalar nafaqasi yoki moddiy yordamning miqdori ushbu nafaqa yoki moddiy yordamning 75 foizini, oila aʼzolarining har biriga toʻgʻri keladigan jami oʻrtacha oylik daromad minimal isteʼmol xarajatlarining 1,25 baravaridan 1,5 baravarigacha boʻlganda esa tegishli nafaqa yoki moddiy yordamning 50 foizini tashkil etadi. 6. 2026-yil 1-fevraldan boshlab “Davlat taʼminotidagi oila” toifasiga kiritilgan oilalar uchun quyidagilarni oʻz ichiga olgan ijtimoiy yordam paketi joriy etilsin: (a) ushbu oilalar xonadoniga quvvati 7 — 10 kVtlik quyosh panellarini oʻrnatish uchun Kambagʻallikni qisqartirish davlat maqsadli jamgʻarmasidan bazaviy hisoblash miqdorining 100 baravarigacha miqdorda subsidiya ajratiladi; (b) ushbu oilalarga Oilaviy tadbirkorlikni rivojlantirish dasturi doirasida tijorat banklari orqali 4 yilgacha muddatga bazaviy hisoblash miqdorining 75 baravarigacha miqdorda quyidagi maqsad va shartlarda kredit ajratiladi: (i) kredit oilaning mehnatga layoqatli aʼzolarining bandligini taʼminlash, tadbirkorlik faoliyatini boshlash yoki kengaytirish, shu jumladan, chorva mollari, parranda, quyon, baliq va asalari uyasi, koʻchma doʻkonlar (food truck), motoroller, skuter va boshqa asosiy vositalarni sotib olish yoki issiqxona qurish uchun ajratiladi; (ii) kredit bir yillik imtiyozli davr bilan “davlat taʼminotidagi oila” toifasidagi oila aʼzosining ijtimoiy kartasiga oʻtkaziladi; (iii) kredit foiz stavkasi Oilaviy tadbirkorlikni rivojlantirish dasturi doirasidagi foiz stavkasida hisoblanadi va foiz toʻlovlari Kambagʻallikni qisqartirish davlat maqsadli jamgʻarmasiga Davlat budjetidan ajratiladigan mablagʻlar hisobidan tijorat banklariga qoplab boriladi. 7. Belgilansinki, oilaning Ijtimoiy reyestrga kiritilganligi ushbu oila aʼzolarining “Ijtimoiy himoya yagona reyestri” va Kambagʻal oilalar reyestriga kiritilgan oilalar uchun qonunchilik hujjatlarida belgilangan davlat ijtimoiy qoʻllab-quvvatlash choralaridan foydalanishi uchun asos hisoblanadi. Bunda: (a) oilalar “davlat taʼminotidagi oila” yoki “kambagʻal oila” toifalarining biridan “kambagʻallik chegarasidagi oila” toifasiga oʻtganda ular uchun qonunchilikda nazarda tutilgan davlat ijtimoiy qoʻllab-quvvatlash choralaridan foydalanish huquqi keyingi oʻn ikki oy muddatga saqlab qolinadi, bundan mazkur Farmonning 6-bandi mustasno; (b) ogʻir hayotiy vaziyatga tushib qolgan oila sifatida “kambagʻallik chegarasidagi oila” toifasiga kiritilgan oilalar “kambagʻal oila” toifasidagi oilalar uchun qonunchilikda nazarda tutilgan davlat ijtimoiy qoʻllab-quvvatlash choralaridan oʻn ikki oy muddat davomida foydalanadi, bundan bolalar nafaqasi va moddiy yordamni olish mustasno. 8. Davlat ijtimoiy qoʻllab-quvvatlash choralarining manzilliligini oshirish maqsadida “mahalla yettiligi”ga quyidagi huquqlar berilsin: (a) mazkur Farmonga 1-ilovaga muvofiq ogʻir hayotiy vaziyatga tushib qolgan oilalarni “kambagʻallik chegarasidagi oila” toifasiga kiritish; (b) oilalarning ijtimoiy-iqtisodiy holatini baholashda oilaning bandligi taʼminlanmagan mehnatga layoqatli aʼzolarini ishsiz deb topish hamda norasmiy band boʻlgan mehnatga layoqatli aʼzolariga norasmiy band maqomini belgilash. Bunda: (i) oilalarning ishsiz deb topilgan yoki norasmiy band maqomi belgilangan aʼzolari toʻgʻrisidagi maʼlumotlar Ijtimoiy himoya milliy agentligi tomonidan Kambagʻallikni qisqartirish va bandlik vazirligi hamda Soliq qoʻmitasiga “Raqamli hukumat” tizimining idoralararo integratsiyalashuv platformasi orqali taqdim etib boriladi; (ii) ishsiz deb topilgan oila aʼzolarining bandligini taʼminlash — hokim yordamchisining, norasmiy band maqomi belgilangan oila aʼzolarining norasmiy bandligini legallashtirish — “mahalla yettiligi”dagi soliq inspektori faoliyatining eng muhim samaradorlik koʻrsatkichlaridan biri sifatida belgilanadi. IV. “Teng imkon — inklyuziv bandlik” dasturi 9. 2026-yilda 40 ming nafar nogironligi boʻlgan shaxsning rasmiy bandligini taʼminlash va ularga barqaror daromad manbaini yaratishga qaratilgan “Teng imkon — inklyuziv bandlik” dasturi (keyingi oʻrinlarda — Dastur) amaliyotga joriy etilsin. 10. Dastur doirasida nogironligi boʻlgan shaxslarning bandligini taʼminlash boʻyicha maqsadli koʻrsatkichlar 2-ilovaga muvofiq tasdiqlansin. Belgilansinki, Dastur doirasida nogironligi boʻlgan shaxslarga bandligini taʼminlash uchun zarur boʻlgan jihozlar, asbob-uskunalar va boshqa mehnat qurollari, xomashyo xarid qilish, internet xizmatlariga ulanish, tadbirkorlik faoliyatini boshlash yoki kengaytirish maqsadida Bandlikka koʻmaklashish davlat jamgʻarmasidan 3 yilgacha muddatga olti oylik imtiyozli davr bilan bazaviy hisoblash miqdorining 75 baravarigacha miqdorda foizsiz ssuda ajratiladi. V. Farmon ijrosini tashkil etish, taʼminlash va nazorat 11. Oilalarni Ijtimoiy reyestrga kiritish, toifalarini belgilash va undan chiqarishga doir nizolarni tezkorlikda hal etish maqsadida 2026-yil 1-fevraldan boshlab tuman (shahar) hokimliklari huzurida apellyatsiya kengashi tashkil etilsin. Belgilansinki: (a) apellyatsiya kengashi oʻz faoliyatini davlat organlari, boshqa tashkilotlar va mansabdor shaxslardan mustaqil amalga oshiradi; (b) apellyatsiya kengashi oilalarni Ijtimoiy reyestrga kiritish boʻyicha dalolatnoma va xulosalarni qisman yoki toʻliq bekor qilish yoxud ularga oʻzgartirish kiritish boʻyicha “mahalla yettiligi”ga majburiyat yuklash haqida qarorlar qabul qiladi. 12. Belgilansinki: (a) “davlat taʼminotidagi oila” va “kambagʻallik chegarasidagi oila” toifasidagi oilalarni “Ijtimoiy reyestr”ga kiritish va chiqarish, mazkur oilalarga ijtimoiy xizmat va yordamlar koʻrsatish Ijtimoiy himoya milliy agentligi tomonidan muvofiqlashtiriladi; (b) quyidagilar Qoraqalpogʻiston Respublikasi Vazirlar Kengashi Raisi, viloyatlar, Toshkent shahri hamda tuman (shahar) hokimlari faoliyatini eng muhim samaradorlik koʻrsatkichlari asosida baholashda alohida koʻrsatkich sifatida belgilanadi: (i) “kambagʻal oila” toifasiga kiritilgan oilalarni kambagʻallikdan chiqarishga qaratilgan individual rejalarda belgilangan chora-tadbirlar, shu jumladan, belgilangan ijtimoiy xizmat va yordamlarning ijro holati; (ii) Dastur doirasida nogironligi boʻlgan shaxslarning bandligini taʼminlash boʻyicha maqsadli koʻrsatkichlar ijrosi. 13. Ijtimoiy reyestrga kiritilgan oilalarga davlat ijtimoiy qoʻllab-quvvatlash choralarini taqdim etish tizimini takomillashtirish boʻyicha “yoʻl xaritasi” 3-ilovaga muvofiq tasdiqlansin. 14. Iqtisodiyot va moliya vazirligi mazkur Farmonni amalga oshirish bilan bogʻliq xarajatlarni 2026-yildan boshlab belgilangan tartibda Davlat budjeti parametrlarida nazarda tutsin. 15. Ijtimoiy himoya milliy agentligi manfaatdor vazirlik va idoralar bilan birgalikda ikki oy muddatda qonunchilik hujjatlariga mazkur Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 16. Oʻzbekiston Respublikasi Prezidentining ayrim hujjatlariga 4-ilovaga muvofiq oʻzgartirish va qoʻshimchalar kiritilsin. 17. Mazkur Farmonning ijrosini samarali tashkil qilishga masʼul va shaxsiy javobgar etib Bosh vazir oʻrinbosari J.A. Qoʻchqorov hamda Oʻzbekiston Respublikasi Prezidentining ijtimoiy himoya boʻyicha maslahatchisi — Ijtimoiy himoya milliy agentligi direktori M.P. Olloyorov belgilansin. 18. Farmon ijrosini nazorat qilish va ijro uchun masʼul tashkilotlar faoliyatini muvofiqlashtirish Oʻzbekiston Respublikasi Bosh vaziri A.N. Aripov zimmasiga yuklansin. 1. I va (yoki) II guruh nogironligi boʻlgan shaxs yoxud bolalikdan nogironligi boʻlgan shaxs bor oila. 2. Boquvchisini yoʻqotgan yoki bolasini yolgʻiz tarbiyalayotgan oila. 3. Oʻzgalar parvarishiga muhtoj boʻlgan yolgʻiz yashovchi hamda yolgʻiz shaxs. 4. Oila aʼzosi muddatli harbiy xizmatda yoki jazoni ijro etish muassasasida boʻlgan oila. 5. Oila aʼzosi psixiatriya, narkologiya, sil kasalliklari dispanserida boʻlgan yoki onkologiya markazlarida roʻyxatda boʻlgan yoxud gematologiya, immunologiya, jigar, buyrak yetishmovchiligi kabi ogʻir kasallikka chalingan aʼzosi mavjud oila. 6. Yongʻin, baxtsiz hodisa, tabiiy yoki texnogen favqulodda vaziyatlardan jabrlangan oila. 1. Oʻzbekiston Respublikasi Prezidentining 2003-yil 26-fevraldagi “Sogʻliqni saqlash tizimini yanada isloh qilish chora-tadbirlari toʻgʻrisida”gi PF-3214-son Farmoniga 2-ilovada: (a) 9-band oʻz kuchini yoʻqotgan deb hisoblansin; (b) 91-banddagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (v) izoh qismining yettinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin. 2. Oʻzbekiston Respublikasi Prezidentining 2017-yil 24-maydagi “Bandlik sohasida davlat siyosatini yanada takomillashtirish va mehnat organlari faoliyati samaradorligini tubdan oshirish chora-tadbirlari toʻgʻrisida”gi PF-5052-son Farmonida: (a) 2-bandning oʻn birinchi xatboshisi quyidagi tahrirda bayon etilsin: “Ijtimoiy reyestrga kiritilgan oilalarga nafaqalar va moddiy yordam toʻlanishi boʻyicha monitoringni amalga oshirish, mehnatga layoqatli oila aʼzolarining bandligini taʼminlash va tadbirkorlik faolligini oshirish orqali oilani ushbu reyestrdan chiqarish yuzasidan individual dasturlarni ishlab chiqish”; (b) 3-bandning beshinchi xatboshisi quyidagi tahrirda bayon etilsin: “Ijtimoiy reyestrga kiritilgan oilalarni fuqarolarni oʻzini oʻzi boshqarish organlari bilan birgalikda oilaviy tadbirkorlikka va hunarmandchilikka jalb etish choralarini koʻrish, shuningdek, aholini oʻzini oʻzi band qilishning turli shakllarini rivojlantirishni ragʻbatlantirish”. 3. Oʻzbekiston Respublikasi Prezidentining 2021-yil 11-martdagi “Bozor tamoyillariga asoslangan ipoteka kreditlarini ajratish orqali aholini uy-joy bilan taʼminlashga oid qoʻshimcha chora-tadbirlar toʻgʻrisida”gi PF-6186-son Farmoni 7-bandining toʻrtinchi xatboshisi quyidagi tahrirda bayon etilsin: “subsidiya olish uchun murojaat qilgan ariza beruvchidan “Ijtimoiy reyestr” axborot moduli orqali olish mumkin boʻlgan maʼlumotlarni talab qilish man etiladi”. 4. Oʻzbekiston Respublikasi Prezidentining 2021-yil 24-iyuldagi “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida”gi PF-6269-son Farmonida: (a) 1-bandning “a” kichik bandi quyidagi tahrirda bayon etilsin: “a) Ijtimoiy reyestrning “kambagʻal oila” toifasiga kiritilgan oilalarning aʼzolariga, shuningdek, I va II guruh nogironligi boʻlgan shaxslarga davlat xizmatlari markazlari va (yoki) Yagona interaktiv davlat xizmatlari portali (keyingi oʻrinlarda — YIDXP) orqali davlat xizmatlarini koʻrsatishda qonunchilik hujjatlarida belgilangan davlat bojlari, yigʻimlar va boshqa har qanday toʻlovlar boʻyicha 50 foiz miqdorida, Ijtimoiy reyestrning “davlat taʼminotidagi oila” toifasiga kiritilgan oilalarning aʼzolariga 75 foiz miqdorida chegirma qoʻllaniladi (tadbirkorlik faoliyati maqsadlarida yoki yuridik shaxslar vakili sifatida murojaat qilingan holatlar bundan mustasno). Bunda chegirma: Ijtimoiy reyestrning “kambagʻallik chegarasidagi oila” toifasiga “davlat taʼminotidagi oila” yoki “kambagʻal oila” toifasidan chiqarilganligi munosabati bilan kiritilgan oilalarga ularning ilgari belgilangan toifasiga muvofiq; ogʻir hayotiy vaziyatga tushgan oila sifatida “kambagʻallik chegarasidagi oila” toifasiga kiritilgan oilalarga “kambagʻal oila” toifasidagi oila uchun belgilangan miqdorda, ular Ijtimoiy reyestrda turgan davrda, biroq ushbu reyestrga kiritilgan sanadan boshlab 12 oydan koʻp boʻlmagan muddatda qoʻllaniladi”; (b) 3-ilovada: (i) 17-pozitsiya chiqarib tashlansin; (ii) 18-pozitsiyaning “Maʼlumot va hujjatlar nomi” ustuni quyidagi tahrirda bayon etilsin: “Oilaning Ijtimoiy reyestrga kiritilganligi toʻgʻrisidagi maʼlumotlar”. 5. Oʻzbekiston Respublikasi Prezidentining 2021-yil 11-avgustdagi “Kam taʼminlangan oilalarga moddiy yordam koʻrsatish hamda kambagʻallik bilan kurashish koʻlamini yanada kengaytirish chora-tadbirlari toʻgʻrisida”gi PF-6277-son Farmonida: (a) 1-bandda: (i) “a” kichik bandda: birinchi xatboshidagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin; (ii) “b” kichik banddagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; (b) 2-band quyidagi tahrirda bayon etilsin: “2. Ijtimoiy reyestrga kiritilgan oilalarga bolalar nafaqasi va moddiy yordam toʻlovlarining miqdorlari Oʻzbekiston Respublikasi Prezidentining qarorlari bilan belgilanadi. Vazirlar Mahkamasining qarorlari bilan Ijtimoiy reyestrga kiritilgan oilalarga toʻlanadigan bolalar nafaqasi va moddiy yordamning miqdorlariga oʻzgartirish kiritilishi mumkin”. 6. Oʻzbekiston Respublikasi Prezidentining 2022-yil 20-apreldagi “Davlat xizmatlari koʻrsatishni soddalashtirish, byurokratik toʻsiqlarni qisqartirish hamda davlat xizmatlari koʻrsatish milliy tizimini rivojlantirishning qoʻshimcha chora-tadbirlari toʻgʻrisida”gi PF-113-son Farmoni 9-bandining ikkinchi xatboshisi quyidagi tahrirda bayon etilsin: “Ijtimoiy reyestrga kiritilgan oilalar aʼzolari hamda “Yoshlar daftari”ga kiritilgan yoshlar oliy taʼlim muassasalariga oʻqishga qabul qilishda oʻtkaziladigan kirish test sinovlarida ishtirok etish uchun undiriladigan toʻlovlardan ozod etiladi”. 7. Oʻzbekiston Respublikasi Prezidentining 2022-yil 29-apreldagi “Ijtimoiy himoyaga muhtoj aholi qatlamlarini moddiy qoʻllab-quvvatlashga doir qoʻshimcha chora-tadbirlar toʻgʻrisida”gi PF-128-son Farmoni 4-bandidagi “2022-yil 1-aprelga” soʻzlari “2025-yil 1-dekabrga” soʻzlari bilan almashtirilsin. 8. Oʻzbekiston Respublikasi Prezidentining 2022-yil 25-iyuldagi “Oʻzbekiston Respublikasi aholisini ijtimoiy himoya qilish strategiyasini tasdiqlash toʻgʻrisida”gi PF-175-son Farmoniga 1-ilovada: (a) 1-bobning 4-bandi 1-kichik bandining ikkinchi, uchinchi va yigirmanchi — yigirma uchinchi xatboshilaridagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; (b) 2-bobda: (i) 2.3-bandda: uchinchi va toʻrtinchi xatboshilardagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; “a” kichik banddagi “oilaning kam taʼminlanganligini aniqlash” soʻzlari “oilani Ijtimoiy reyestrning “davlat taʼminotidagi oila” yoki “kambagʻal oila” toifasiga kiritish” soʻzlari bilan almashtirilsin; (ii) 2.4-bandda: “v” kichik banddagi “kam taʼminlangan” soʻzlari “Ijtimoiy reyestrga kiritilgan oilalar” soʻzlari bilan almashtirilsin; “g” kichik banddagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; (v) 3-bobning 3.1-bandida: (i) beshinchi xatboshi quyidagi tahrirda bayon etilsin: “Bunda “Yagona milliy ijtimoiy himoya” axborot tizimi aholining barcha ijtimoiy jihatdan zaif qatlamlari boʻyicha yagona maʼlumotlar bazasiga aylantiriladi”; (ii) “b” kichik banddagi “ijtimoiy himoyaga muhtoj va kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin. 9. Oʻzbekiston Respublikasi Prezidentining 2023-yil 28-fevraldagi “2022 — 2026-yillarga moʻljallangan Yangi Oʻzbekistonning taraqqiyot strategiyasini “Insonga eʼtibor va sifatli taʼlim yili”da amalga oshirishga oid davlat dasturi toʻgʻrisida”gi PF-27-son Farmoniga ilovaning 205-pozitsiyasi “Muddati” ustunidagi “2025-yil” soʻzlari “2026-yil” soʻzlari bilan almashtirilsin. 10. Oʻzbekiston Respublikasi Prezidentining 2023-yil 1-iyundagi “Aholiga sifatli ijtimoiy xizmat va yordam koʻrsatish hamda uning samarali nazorat tizimini yoʻlga qoʻyish boʻyicha kompleks chora-tadbirlar toʻgʻrisida”gi PF-82-son Farmonida: (a) 5-bandning beshinchi xatboshisidagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin; (b) 12-band “a” kichik bandining uchinchi xatboshisidagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; (v) 1-ilovaning IX boʻlimi quyidagi tahrirda bayon etilsin: “IX. Ijtimoiy reyestrga kiritiladigan oilalarni aniqlash, ularni ushbu reyestrga kiritish va undan chiqarish tizimini muvofiqlashtirish va takomillashtirish yoʻnalishida: oilalarni Ijtimoiy reyestrga kiritish jarayonlarini muvofiqlashtirish hamda ushbu oilalarning hisobi va hisoboti yuritilishini taʼminlash; Ijtimoiy reyestrga kiritilgan oilalar bilan individual tarzda ishlash tizimini takomillashtirish hamda ularga ijtimoiy xizmat va yordamlar koʻrsatilishini tashkil etish hamda muvofiqlashtirish; Ijtimoiy reyestrga kiritilgan oilalar uchun belgilangan ijtimoiy xizmatlar, yordamlar va imtiyozlarning yagona roʻyxatini shakllantirish va yuritish; davlat tomonidan Ijtimoiy reyestrga kiritilgan oilalarga taqdim etilayotgan ijtimoiy qoʻllab-quvvatlash choralari samaradorligi, natijadorligi va manzilliligini muvofiqlashtirgan holda tahlil qilib borish”. 11. Oʻzbekiston Respublikasi Prezidentining 2023-yil 21-dekabrdagi “Mahalla institutining jamiyatdagi rolini tubdan oshirish va uning aholi muammolarini hal etishda birinchi boʻgʻin sifatida ishlashini taʼminlashga qaratilgan chora-tadbirlar toʻgʻrisida”gi PF-209-son Farmonida: (a) 5-bandning uchinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (b) 5-ilovada: (i) “I. Hokim yordamchisi tomonidan shakllantiriladigan hujjatlar” boʻlimi 4-pozitsiyasining “Ijtimoiy yordam va subsidiyalar turi**” ustunidagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; (ii) “II. Xotin-qizlar faoli tomonidan shakllantiriladigan hujjatlar” boʻlimi “Ijtimoiy yordam va subsidiyalar turi**” ustunida: 16-pozitsiyadagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; 18-pozitsiyadagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; 22-pozitsiyaning “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (iii) “III. Yoshlar yetakchisi tomonidan shakllantiriladigan hujjatlar” boʻlimi 12-pozitsiyasining “Ijtimoiy yordam va subsidiyalar turi**” ustunidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin. 12. Oʻzbekiston Respublikasi Prezidentining 2024-yil 4-apreldagi “Mehnat migratsiyasi jarayonlarini takomillashtirish hamda xorijda vaqtincha mehnat faoliyatini amalga oshirayotgan shaxslarni qoʻllab-quvvatlashga doir qoʻshimcha chora-tadbirlar toʻgʻrisida”gi PF-59-son Farmoni 3-bandining “v” kichik bandi quyidagi tahrirda bayon etilsin: “v) sugʻurta tashkilotlariga — Ijtimoiy reyestr, “Temir daftar”, “Ayollar daftari”, “Yoshlar daftari”dan biriga kiritilgan va tashkillashtirilgan mehnat migratsiyasiga ketayotgan fuqarolarning hayoti va sogʻligʻi, shuningdek, boshqa tavakkalchiliklarini sugʻurtalash boʻyicha sugʻurta mukofotini qoplash maqsadida har bir sugʻurtalangan fuqaro uchun yiliga bir marta uch yuz ming soʻmgacha miqdorda subsidiya toʻlanadi”. 13. Oʻzbekiston Respublikasi Prezidentining 2024-yil 24-maydagi “Maʼmuriy islohotlar doirasida adliya organlari va muassasalarining masʼuliyatini yanada oshirish hamda ixcham boshqaruv tizimini shakllantirish toʻgʻrisida”gi PF-80-son Farmoni 2-bandining beshinchi xatboshisi quyidagi tahrirda bayon etilsin: “aholiga, avvalambor “Temir daftar”, “Ayollar daftari”, “Yoshlar daftari” hamda Ijtimoiy reyestrga kiritilgan fuqarolarga bepul birlamchi yuridik yordam koʻrsatilishini taʼminlash”. 14. Oʻzbekiston Respublikasi Prezidentining 2024-yil 26-avgustdagi “Fuqarolik jamiyati institutlarini davlat tomonidan qoʻllab-quvvatlash tizimini yanada takomillashtirish chora-tadbirlari toʻgʻrisida”gi PF-124-son Farmoni 6-bandining ikkinchi xatboshisidagi “Ijtimoiy himoya yagona reyestri” axborot tizimi yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin. 15. Oʻzbekiston Respublikasi Prezidentining 2024-yil 23-sentabrdagi “Kambagʻallikni qisqartirish va aholi turmush farovonligini oshirish borasidagi chora-tadbirlarni yangi bosqichga olib chiqish toʻgʻrisida”gi PF-143-son Farmonida: (a) 5-band oʻz kuchini yoʻqotgan deb hisoblansin; (b) 6-bandda: (i) “a” kichik band oʻz kuchini yoʻqotgan deb hisoblansin; (ii) “b” kichik band quyidagi tahrirda bayon etilsin: “b) mehnatga haq toʻlashning eng kam miqdorining 1,5 baravaridan kam boʻlmagan oylik ish haqi toʻlangan holda ishga joylashgan Ijtimoiy reyestrga kiritilgan oila aʼzosi uchun ijtimoiy soliq uch yil davomida 1 foiz stavkada toʻlanadi. Bunda xodim mazkur reyestrdan belgilangan tartibda chiqarilgandan keyin imtiyozning qoʻllanishi 6 oy davomida amal qiladi”. 16. Oʻzbekiston Respublikasi Prezidentining 2024-yil 14-noyabrdagi “Bolalarni ijtimoiy himoya qilish tizimini yanada takomillashtirish chora-tadbirlari toʻgʻrisida”gi PF-185-son Farmoni 3-bandi “v” kichik bandidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin. 17. Oʻzbekiston Respublikasi Prezidentining 2025-yil 30-yanvardagi “Aholini ijtimoiy himoya qilish tizimini moliyalashtirish tartib-taomillarini takomillashtirish toʻgʻrisida”gi PF-17-son Farmonida: (a) 1-bandda: (i) birinchi xatboshidagi “, 2025-yil 1-apreldan boshlab” soʻzlari chiqarib tashlansin; (ii) “a” kichik bandning birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (b) 2-bandning birinchi xatboshisi quyidagi tahrirda bayon etilsin: “Ijtimoiy reyestrga kiritilgan oilalar uchun “Ijtimoiy daftarlar” jamgʻarmalari orqali qoʻllab-quvvatlashning quyidagi yangi instrumentlari joriy etilsin”; (v) 3-bandning uchinchi xatboshisi quyidagi tahrirda bayon etilsin: “Yoshlar daftari” va “Ayollar daftari” jamgʻarmalari orqali toʻlanadigan bir martalik moddiy yordamlar oʻrniga Davlat budjeti mablagʻlari hisobidan Ijtimoiy reyestrga kiritilgan oilalar uchun nazarda tutilgan nafaqalar toʻlanadi”; (g) 4-bandning toʻrtinchi xatboshisi chiqarib tashlansin; (d) 6-bandning “a” kichik bandi birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (j) 7-bandning “b” kichik bandining birinchi xatboshisidagi “2025-yil 1-dekabrga” soʻzlari “2026-yil 1-aprelga” soʻzlari bilan almashtirilsin; (z) 8-bandda: (i) birinchi xatboshidagi “2025-yil 1-martdan boshlab” soʻzlari chiqarib tashlansin; (ii) ikkinchi va uchinchi xatboshilardagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (i) 1-ilovada: (i) “I. “Yoshlar daftari” jamgʻarmasi mablagʻlari hisobidan koʻrsatiladigan ijtimoiy yordamlar” boʻlimining 2 — 12-pozitsiyalaridagi tegishli kelishikdagi “Kambagʻal oilalar reyestri” soʻzlari tegishli kelishikdagi “Ijtimoiy reyestr” soʻzlari bilan almashtirilsin; (ii) “II. “Ayollar daftari” jamgʻarmasi mablagʻlari hisobidan koʻrsatiladigan ijtimoiy yordamlar” boʻlimida: 2 — 5-pozitsiyalardagi tegishli kelishikdagi “Kambagʻal oilalar reyestri” soʻzlari tegishli kelishikdagi “Ijtimoiy reyestr” soʻzlari bilan almashtirilsin; 7-pozitsiya chiqarib tashlansin; (iii) “III. “Saxovat va koʻmak” jamgʻarmasi mablagʻlari hisobidan koʻrsatiladigan ijtimoiy yordamlar” boʻlimining 2 — 10-pozitsiyalaridagi tegishli kelishikdagi “Kambagʻal oilalar reyestri” soʻzlari tegishli kelishikdagi “Ijtimoiy reyestr” soʻzlari bilan almashtirilsin; (iv) Izoh qismida: uchinchi xatboshidagi “Ijtimoiy himoya yagona reyestri” axborot tizimiga kam taʼminlangan oila sifatida” soʻzlari “oilalarni Ijtimoiy reyestrga” soʻzlari bilan almashtirilsin; beshinchi xatboshi chiqarib tashlansin. 18. Oʻzbekiston Respublikasi Prezidentining 2025-yil 19-martdagi “Kichik va oʻrta biznesning iqtisodiyotdagi oʻrnini oshirish chora-tadbirlari toʻgʻrisida”gi PF-50-son Farmoni 4-bandi “v” kichik bandidagi “Kambagʻal oilalar reyestrida” soʻzlari “Ijtimoiy reyestrda” soʻzlari bilan almashtirilsin. 19. Oʻzbekiston Respublikasi Prezidentining 2025-yil 8-maydagi “Kambagʻal oilalarni davlat tomonidan ijtimoiy qoʻllab-quvvatlash tizimini yanada takomillashtirish toʻgʻrisida”gi PF-84-son Farmonida: (a) 2-band, 3-bandning “g” va “d” kichik bandlari hamda 1-ilova oʻz kuchini yoʻqotgan deb hisoblansin; (b) 5-bandning “a” kichik bandidagi “Kambagʻal oilalar reyestri va Ijtimoiy himoya yagona reyestriga” soʻzlari “Ijtimoiy reyestrga” soʻzlari bilan almashtirilsin. 20. Oʻzbekiston Respublikasi Prezidentining 2025-yil 8-maydagi “Nogironligi boʻlgan shaxslarning bandligini taʼminlash tizimini takomillashtirishga oid qoʻshimcha chora-tadbirlar toʻgʻrisida”gi PF-85-son Farmoniga 1-ilovada: (a) 6-pozitsiyaning “Chora-tadbirlar nomlanishi” ustunining uchinchi xatboshisi quyidagi tahrirda bayon etilsin: “2026-yil 1-yanvardan 2028-yil 1-yanvarga qadar hisobot yili yakuniga koʻra oʻrtacha xodimlari umumiy sonining kamida 25 foizi, biroq kamida 4 nafarini nogironligi boʻlgan shaxslar tashkil etgan hamda ularga mehnatga haq toʻlashning eng kam miqdoridan kam boʻlmagan miqdorda oylik ish haqi toʻlaydigan yuridik shaxslarga (bundan yirik soliq toʻlovchilar, doimiy muassasalar, budjet tashkilotlari va davlat korxonalari, ustav fondida (ustav kapitalida) davlat ulushi 50 foiz miqdorida va undan ortiq boʻlgan yuridik shaxslar, ustav fondining (ustav kapitalining) 50 foizi va undan ortigʻi ustav fondida (ustav kapitalida) davlat ulushi 50 foiz miqdorida va undan ortiq boʻlgan yuridik shaxsga tegishli yuridik shaxslar mustasno) hisoblangan mol-mulk soligʻi summasini toʻliq hamda yer soligʻi summasining 90 foiz qismini nogironligi boʻlgan xodimlariga hisoblangan ish haqiga teng miqdorda kamaytirilgan holda toʻlash huquqini berish. Bunda ushbu soliq imtiyozlari bolalikdan nogironligi boʻlgan shaxslar, shuningdek I va II guruh nogironligi boʻlgan shaxslarni asosiy ish joyi sifatida ishga qabul qilganda hamda mol-mulk va yer soligʻi boʻyicha hisoblangan umumiy soliq summasidan oshmagan miqdorda qoʻllanadi”; (b) 27-pozitsiyaning “Ijro muddati” ustunidagi “2025-yil dekabr” soʻzlari “2026-yil iyun” soʻzlari bilan almashtirilsin. 21. Oʻzbekiston Respublikasi Prezidentining 2025-yil 15-maydagi “Prezident iqtidorli farzandlari” tashabbusini amalga oshirish chora-tadbirlari toʻgʻrisida”gi PF-86-son Farmonida: (a) 8-bandi “v” kichik bandining ikkinchi xatboshisidaagi “Ijtimoiy himoya yagona reyestri yoki Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (b) 3-ilovaning 2-bandi “v” kichik bandidagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin. 22. Oʻzbekiston Respublikasi Prezidentining 2025-yil 2-iyundagi “Ish haqi, pensiyalar, stipendiyalar va nafaqalar miqdorini oshirish toʻgʻrisida”gi PF-91-son Farmonining 1-bandi birinchi xatboshisi, “v” va “g” kichik bandlaridagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin. 23. Oʻzbekiston Respublikasi Prezidentining 2025-yil 4-avgustdagi “Mehnat munosabatlari va kasbga tayyorlash tizimini takomillashtirish hamda ish beruvchilarni ragʻbatlantirishga oid qoʻshimcha chora-tadbirlar toʻgʻrisida”gi PF-126-son Farmonida: (a) 3-bandning “a” va “b” kichik bandlaridagi hamda 8-bandning “b” va “v” kichik bandlaridagi “Kambagʻal oilalar reyestridagi” soʻzlari “Ijtimoiy reyestrdagi” soʻzlari bilan almashtirilsin; (b) 1-ilovada: (i) 2-pozitsiya “Amalga oshirish mexanizmi” ustunining 2-bandi birinchi xatboshisidagi “kambagʻal oilalar reyestridagi” soʻzlari “Ijtimoiy reyestrdagi” soʻzlari bilan almashtirilsin; (ii) 3-pozitsiya 1-bandining “Ijro muddati” ustunidagi “2025-yil” soʻzlari “2026-yil” soʻzlari bilan almashtirilsin; (iii) 7-pozitsiya “Amalga oshirish mexanizmi” ustunining 1-bandi birinchi xatboshisidagi “kambagʻal oilalar reyestrida roʻyxatdan oʻtgan” soʻzlari “Ijtimoiy reyestrga kiritilgan” soʻzlari bilan almashtirilsin; (iv) 9-pozitsiya 7-bandining “Ijro muddati” ustunidagi “2025-yil yakuniga qadar” soʻzlari “2026-yil may oyiga qadar” soʻzlari bilan almashtirilsin. 24. Oʻzbekiston Respublikasi Prezidentining 2025-yil 19-avgustdagi “Oʻzbekiston Respublikasi Prezidentining tadbirkorlar bilan V ochiq muloqotida belgilangan vazifalarni amalga oshirish chora-tadbirlari toʻgʻrisida”gi PF-138-son Farmoniga 1-ilovaning 24-pozitsiyasi “Qonunchilik hujjati loyihasida nazarda tutilgan tadbirlar” ustuni quyidagi tahrirda bayon etilsin: “Loyihada 2026-yil 1-yanvardan 2028-yil 1-yanvarga qadar hisobot yili yakuniga koʻra oʻrtacha xodimlari umumiy sonining kamida 25 foizi, biroq kamida 4 nafarini nogironligi boʻlgan shaxslar tashkil etgan hamda ularga mehnatga haq toʻlashning eng kam miqdoridan kam boʻlmagan miqdorda oylik ish haqi toʻlaydigan yuridik shaxslarga (bundan yirik soliq toʻlovchilar, doimiy muassasalar, budjet tashkilotlari va davlat korxonalari, ustav fondida (ustav kapitalida) davlat ulushi 50 foiz miqdorida va undan ortiq boʻlgan yuridik shaxslar, ustav fondining (ustav kapitalining) 50 foizi va undan ortigʻi ustav fondida (ustav kapitalida) davlat ulushi 50 foiz miqdorida va undan ortiq boʻlgan yuridik shaxsga tegishli yuridik shaxslar mustasno) hisoblangan mol-mulk soligʻi summasini toʻliq hamda yer soligʻi summasining 90 foiz qismini nogironligi boʻlgan xodimlariga hisoblangan ish haqiga teng miqdorda kamaytirilgan holda toʻlash huquqini berish nazarda tutiladi. Bunda ushbu soliq imtiyozlari bolalikdan nogironligi boʻlgan shaxslar, shuningdek I va II guruh nogironligi boʻlgan shaxslarni asosiy ish joyi sifatida ishga qabul qilganda hamda mol-mulk va yer soligʻi boʻyicha hisoblangan umumiy soliq summasidan oshmagan miqdorda qoʻllanadi”. 25. Oʻzbekiston Respublikasi Prezidentining 2025-yil 8-sentabrdagi “Davlat xizmatlarini koʻrsatish tizimini takomillashtirish hamda sohada byurokratik tartibotlarni tubdan qisqartirishga doir qoʻshimcha chora-tadbirlar toʻgʻrisida”gi PF-157-son Farmoniga 2-ilovaning 20-pozitsiyasi “Shaxsga doir maʼlumot” ustunidagi “Kam taʼminlangan deb eʼtirof etilganligi” soʻzlari “Ijtimoiy reyestrga kiritilganligi” soʻzlari bilan almashtirilsin. 26. Oʻzbekiston Respublikasi Prezidentining 2025-yil 8-sentabrdagi PF-161-son Farmoni bilan tasdiqlangan Ayrim qonunchilik hujjatlarini amalga oshirish mexanizmlari bilan taʼminlash boʻyicha normativ-huquqiy hujjatlarni qabul qilishning 2025-2026-yillarga moʻljallangan dasturida: (a) 32-pozitsiya chiqarib tashlansin; (b) 33-pozitsiyaning “Ijro muddati” ustunidagi “2026-yil yanvar” soʻzlari “2027-yil yanvar” soʻzlari bilan almashtirilsin. 27. Oʻzbekiston Respublikasi Prezidentining 2025-yil 26-sentabrdagi “Tadbirkorlik subyektlarini yangicha yondashuvlar asosida qoʻllab-quvvatlash chora-tadbirlari toʻgʻrisida”gi PF-176-son Farmonida: (a) 5-bandning “a” kichik bandi birinchi xatboshisi va “v” kichik bandidagi tegishli kelishikdagi “Kambagʻal oilalar reyestri” soʻzlari tegishli kelishikdagi “Ijtimoiy reyestr” soʻzlari bilan almashtirilsin; (b) 1-ilovaning 3-pozitsiyasi “Maʼlumot turi” ustunidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin. 28. Oʻzbekiston Respublikasi Prezidentining 2025-yil 20-oktabrdagi PF-185-son Farmoni bilan tasdiqlangan Aholi va hududlarni favqulodda vaziyatlardan muhofaza qilish tizimini rivojlantirish konsepsiyasi 8-bandining beshinchi xatboshisidagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin. 29. Oʻzbekiston Respublikasi Prezidentining 2025-yil 20-noyabrdagi “Yoshlar daftari” jamgʻarmalari orqali ijtimoiy yordam koʻrsatish tizimini yanada takomillashtirish toʻgʻrisida”gi PF-222-son Farmonida: (a) 2-bandning birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (b) 6-bandning birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin. 30. Oʻzbekiston Respublikasi Prezidentining 2018-yil 5-apreldagi PQ-3651-son qarori bilan tasdiqlangan Maktabgacha taʼlim sohasida davlat-xususiy sheriklik toʻgʻrisida nizomning 2-bandi oʻn birinchi xatboshisidagi “Ijtimoiy himoya yagona reyestri” axborot tizimi orqali kam taʼminlangan deb eʼtirof etilgan” soʻzlari “Ijtimoiy reyestrga kiritilgan” soʻzlari bilan almashtirilsin. 31. Oʻzbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan Oʻzbekiston Respublikasi fuqarolarining xorijga chiqish tartibi toʻgʻrisidagi nizomda: (a) 27-bandda: (i) uchinchi xatboshi quyidagi mazmundagi uchinchi — beshinchi xatboshilar bilan almashtirilsin: “Davlat xizmati Ijtimoiy reyestrning “kambagʻal oila” toifasiga kiritilgan oilalarning aʼzolariga, shuningdek, I va II guruh nogironligi boʻlgan shaxslarga koʻrsatilganda, davlat boji summasining 50 foizi miqdorida, Ijtimoiy reyestrning “davlat taʼminotidagi oila” toifasiga kiritilgan oilalarning aʼzolariga koʻrsatilganda — 75 foiz miqdorida chegirma qoʻllaniladi. Bunda mazkur chegirma: “Ijtimoiy reyestrning “kambagʻallik chegarasidagi oila” toifasiga “davlat taʼminotidagi oila” yoki “kambagʻal oila” toifasidan chiqarilganligi munosabati bilan kiritilgan oilalarga ularning ilgari belgilangan toifasiga muvofiq; ogʻir hayotiy vaziyatga tushgan oila sifatida “kambagʻallik chegarasidagi oila” toifasiga kiritilgan oilalarga “kambagʻal oila” toifasidagi oila uchun belgilangan miqdorda, ular Ijtimoiy reyestrda turgan davrda, biroq ushbu reyestrga kiritilgan sanadan boshlab 12 oydan koʻp boʻlmagan muddatda qoʻllaniladi”; (ii) toʻrtinchi xatboshi oltinchi xatboshi deb hisoblansin; (b) 28-bandning oltinchi xatboshisidagi “Ijtimoiy himoya yagona reyestri” axborot tizimida roʻyxatga olingan yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin. 32. Oʻzbekiston Respublikasi Prezidentining 2020-yil 4-avgustdagi “Aholiga davlat ijtimoiy xizmatlari va yordam taqdim etish tartib-taomillarini avtomatlashtirish boʻyicha qoʻshimcha chora-tadbirlar toʻgʻrisida”gi PQ-4797-son qarorida: (a) 4-bandning uchinchi va toʻrtinchi xatboshilari quyidagi tahrirda bayon etilsin: “belgilangan tartibda Ijtimoiy reyestrga kiritilgan shaxslar yoki oilalar qoʻshimcha hujjatlar va maʼlumotnomalarni taqdim etmasdan 3-ilovaga muvofiq xizmatlar va imtiyozlardan ham foydalanishga haqlidir; Ijtimoiy reyestrga kiritilganligi toʻgʻrisida maʼlumotnoma Yagona interaktiv davlat xizmatlari portali orqali taqdim etiladi va oʻn ikki oy davomida amal qiladi”; (b) 3-ilovada: (i) nomlanishidagi “Ijtimoiy himoya yagona reyestri” axborot tizimida kam taʼminlangan oila yoki “Kambagʻal oilalar reyestri” axborot modulida kambagʻal oila sifatida roʻyxatga olingan” soʻzlari “Ijtimoiy reyestrga kiritilgan” soʻzlari bilan almashtirilsin; (ii) 7-banddagi “Kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; (iii) izoh qismidagi “Ijtimoiy himoya yagona reyestri” axborot tizimi yoki “Kambagʻal oilalar reyestri” axborot moduli” soʻzlari “Ijtimoiy reyestr” soʻzlari bilan almashtirilsin. 33. Oʻzbekiston Respublikasi Prezidentining 2020-yil 15-sentabrdagi “Xavfsiz, tartibli va qonuniy mehnat migratsiyasi tizimini joriy qilish chora-tadbirlari toʻgʻrisida”gi PQ-4829-son qarorining 11-bandida: (a) birinchi xatboshidagi “, 2021-yil 1-yanvardan boshlab” soʻzlari chiqarib tashlansin; (b) ikkinchi xatboshi quyidagi tahrirda bayon etilsin: “Ijtimoiy reyestrga yoxud “Temir daftar”, “Ayollar daftari”, “Yoshlar daftari”dan biriga kiritilgan va tashkillashtirilgan mehnat migratsiyasi yoʻli bilan vaqtinchalik mehnat faoliyatini amalga oshirish uchun xorijga chiqib ketayotgan shaxslarga mikroqarzlar berish tartibi joriy qilinadi”. 34. Oʻzbekiston Respublikasi Prezidentining 2021-yil 23-iyundagi “Yangi Oʻzbekiston” universitetini tashkil etish toʻgʻrisida”gi PQ-5158-son qarori 4-bandining oltinchi xatboshisidagi “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin. 35. Oʻzbekiston Respublikasi Prezidentining 2021-yil 28-iyuldagi “Sogʻliqni saqlash sohasida ixtisoslashtirilgan tibbiy yordam koʻrsatish tizimini yanada takomillashtirish chora-tadbirlari toʻgʻrisida”gi PQ-5199-son qarorida: (a) 1-band “a” kichik bandining toʻrtinchi xatboshisi quyidagi tahrirda bayon etilsin: “Ijtimoiy reyestrga kiritilgan fuqarolar “Ijtimoiy reyestr” axborot moduliga muvofiq aniqlanadi”; (b) 3-ilova 4-pozitsiyasining “Talab etiladigan maʼlumotlar” ustuni 5-bandi quyidagi tahrirda bayon etilsin: “5. Ijtimoiy reyestrga kiritilgan oilalarga mansub shaxslar toʻgʻrisida maʼlumot”. 36. Oʻzbekiston Respublikasi Prezidentining 2021-yil 30-iyuldagi “Oliy va professional taʼlim tashkilotlarida taʼlim olish imkoniyatlarini yanada kengaytirish chora-tadbirlari toʻgʻrisida”gi PQ-5203-son qarorida: (a) 1-bandning oltinchi xatboshisi quyidagi tahrirda bayon etilsin: “Ijtimoiy reyestrga kiritilgan oilalar farzandlaridan taʼlim krediti uchun garov va kafilliklar talab etilmaydi”; (b) 11-bandning “b” kichik bandi uchinchi xatboshisi quyidagi tahrirda bayon etilsin: “3” va undan yuqori boʻlgan taqdirda va (yoki) Ijtimoiy reyestrga kiritilgan oilalarning taʼlim olayotgan aʼzolari uchun taʼlim krediti toʻlov-kontrakt summasi miqdorida ajratiladi”. 37. Oʻzbekiston Respublikasi Prezidentining 2021-yil 23-avgustdagi “Mehnat va ijtimoiy munosabatlar akademiyasini tashkil etish toʻgʻrisida”gi PQ-5227-son qarori 7-bandi beshinchi xatboshisi quyidagi tahrirda bayon etilsin: “har yili 20 nafardan kam boʻlmagan, Akademiyaga kirish imtihonlarida yuqori ball toʻplagan, Ijtimoiy reyestrga kiritilgan oilalarning farzandlarini bepul (Muassis granti asosida) oʻqishga qabul qilish”. 38. Oʻzbekiston Respublikasi Prezidentining 2021-yil 4-oktabrdagi “Bolalarni qoʻllab-quvvatlash jamoat fondi faoliyatini tashkil etish chora-tadbirlari toʻgʻrisida”gi PQ-5255-son qarori 2-bandi yettinchi xatboshisidagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin. 39. Oʻzbekiston Respublikasi Prezidentining 2021-yil 3-dekabrdagi “Mahallada tadbirkorlikni rivojlantirish, aholi bandligini taʼminlash va kambagʻallikni qisqartirish masalalari boʻyicha hokim yordamchilari faoliyatini tashkil etish chora-tadbirlari toʻgʻrisida”gi PQ-31-son qaroriga 3-ilovaning 13-pozitsiyasi “Kredit, subsidiya, grant yoki moddiy yordam turi” ustunidagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin. 40. Oʻzbekiston Respublikasi Prezidentining 2022-yil 26-yanvardagi “Endokrinologiya xizmatini takomillashtirish va koʻlamini kengaytirish chora-tadbirlari toʻgʻrisida”gi PQ-102-son qarori 5-bandi “a” kichik bandining toʻrtinchi xatboshisi quyidagi tahrirda bayon etilsin: “qandli diabetning ikkinchi turi bilan kasallangan hamda ehtiyojmand sifatida Ijtimoiy reyestrga kiritilgan oilalarning bemor aʼzolari metformin dori vositasi bilan bepul taʼminlanadi”. 41. Oʻzbekiston Respublikasi Prezidentining 2022-yil 1-martdagi “Xorijda vaqtincha mehnat faoliyatini amalga oshirayotgan Oʻzbekiston Respublikasi fuqarolarini va ularning oila aʼzolarini qoʻllab-quvvatlash boʻyicha qoʻshimcha chora-tadbirlar toʻgʻrisida”gi PQ-149-son qarorida: (a) 7-band quyidagi tahrirda bayon etilsin: “7. Oʻzbekiston kasaba uyushmalari federatsiyasining Federatsiya mablagʻlari hisobidan har yili: a) mahallada tadbirkorlikni rivojlantirish, aholi bandligini taʼminlash va kambagʻallikni qisqartirish masalalari boʻyicha tuman (shahar) hokimlari yordamchilarining (keyingi oʻrinlarda — hokim yordamchilari) yozma tavsiyanomasiga asosan: boquvchisi xorijga mehnat migratsiyasiga chiqib ketgan va Ijtimoiy reyestrga kiritilgan oilalarga bazaviy hisoblash miqdorining 2 baravari miqdorida bir martalik moddiy yordam koʻrsatish; mehnat migratsiyasiga chiqib ketgan fuqarolarning Ijtimoiy reyestrga kiritilgan yoxud “Temir daftar”, “Ayollar daftari” va “Yoshlar daftari”dan biriga kiritilgan, nogironligi boʻlgan oila aʼzolariga dori-darmon, nogironlik aravachalari, eshitish apparatlari va ortopedik mahsulotlar xarid qilish uchun bazaviy hisoblash miqdorining 5 baravari miqdorida bir martalik moddiy yordam koʻrsatish; mehnat migratsiyasiga chiqib ketgan fuqarolarning Oʻzbekiston Respublikasida ular bilan birga istiqomat qiluvchi pensiya yoshiga yetgan yoki I va II guruh nogironligi boʻlgan oila aʼzolariga kasaba uyushmalari tizimidagi sanatoriy va profilaktik davolanish muassasalariga bir martalik bepul yoʻllanma berish; b) mahallalardagi yoshlar yetakchilarining yozma tavsiyanomasiga asosan Ijtimoiy reyestrga kiritilgan yoxud “Temir daftar”, “Ayollar daftari” va “Yoshlar daftari”dan biriga kiritilgan hamda mehnat migratsiyasiga chiqib ketgan fuqarolarning bolalariga mavsumiy faoliyat yuritadigan oromgohlarga bepul yoʻllanmalar berish toʻgʻrisidagi tashabbusi qoʻllab-quvvatlansin”; (b) 2-ilovaning 13, 14 va 16-pozitsiyalari “Chora-tadbirlar nomi” va “Amalga oshirish mexanizmi” ustunlaridagi “Ijtimoiy himoya yagona reyestri” axborot tizimida roʻyxatda boʻlgan yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin. 42. Oʻzbekiston Respublikasi Prezidentining 2022-yil 7-apreldagi “Davlat pensiyalari, nafaqalar, kompensatsiyalar va boshqa ijtimoiy toʻlovlarni toʻlash tizimini yanada takomillashtirishga doir qoʻshimcha chora-tadbirlar toʻgʻrisida”gi PQ-198-son qarori 2-bandi “a” kichik bandi toʻrtinchi xatboshisidagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin. 43. Oʻzbekiston Respublikasi Prezidentining 2022-yil 6-iyundagi “Davlat sport-taʼlim muassasalari faoliyatini mutlaqo yangi tizim asosida tashkil qilish chora-tadbirlari toʻgʻrisida”gi PQ-268-son qarori 3-bandi “e” kichik bandining uchinchi xatboshisi quyidagi tahrirda bayon etilsin: “Ijtimoiy reyestrga kiritilgan oilalarning farzandlariga sport maktablarida mashgʻulotlar bepul oʻtkaziladi”. 44. Oʻzbekiston Respublikasi Prezidentining 2022-yil 6-iyundagi “Paralimpiyachilarning matonat maktabi faoliyatini tashkil etish chora-tadbirlari toʻgʻrisida”gi PQ-270-son qarorida: (a) nomi quyidagi tahrirda bayon etilsin: “Matonat maktabi faoliyatini tashkil etish chora-tadbirlari toʻgʻrisida”; (b) 1-band quyidagi tahrirda bayon etilsin: “1. Matonat maktabi tashkil etilsin”; (v) 2-band quyidagi tahrirda bayon etilsin: “2. Quyidagilar Matonat maktabining asosiy vazifalari etib belgilansin: a) aholining ijtimoiy ehtiyojmand toifalari qoʻlga kiritgan yutuqlari, ularning ibratli hayot tarzini targʻib qilish sohasida: taʼlim muassasalari, mehnat jamoalari hamda mahallalarda uchrashuvlar tashkil etib, sport sohasida muvaffaqiyatga erishgan aholining ijtimoiy ehtiyojmand toifalarining oʻz hayot yoʻllarida qiyinchiliklarni qanday yengib oʻtganliklari haqida suhbatlar oʻtkazish; aholining ijtimoiy ehtiyojmand toifalarida halollik, vijdoniylik, vatanparvarlik, sadoqat, fidokorlik singari shaxs sifatlarini, shuningdek, milliy gʻurur tuygʻularini shakllantirishga koʻmaklashish; aholining ijtimoiy ehtiyojmand toifalari ijtimoiy hayotining turli masalalariga doir tashabbuslar bilan chiqish, davlat organlari va tashkilotlariga taklif va tavsiyalar kiritish; ona Vatanimiz shuhratini dunyoga tarannum etish bilan bogʻliq eng muhim tushunchalar, hayotiy va professional koʻnikmalarni ilm-maʼrifat asosida aholining ijtimoiy ehtiyojmand toifalarining qalbi va ongiga singdirib borish; aholining ijtimoiy ehtiyojmand toifalariga yuqori natijalarga erishgan shaxslarni oʻrnak qilib koʻrsatish orqali ularni matonatli etib tarbiyalash, shu maqsadda ilmiy-amaliy anjumanlar, savol-javob, kitobxonlik kechalari, mashhur kishilar bilan uchrashuvlar tashkil etish; aholining ijtimoiy ehtiyojmand toifalarida qadimiy tariximiz va madaniyatimiz bilan, jonajon Vatanimizning mustaqilligi va ravnaqi yoʻlida fidokorona kurashgan milliy qahramonlarimiz bilan faxrlanish, ularga munosib boʻlish tuygʻusini shakllantirishga koʻmaklashish; b) aholining ijtimoiy ehtiyojmand toifalarini qoʻllab-quvvatlash sohasida: oʻsib kelayotgan yosh avlodni adaptiv sport turlariga jalb etish, ularni “Milliy tiklanishdan — milliy yuksalish sari” gʻoyasi atrofida birlashtirishga qaratilgan chora-tadbirlarni amalga oshirish; aholining ijtimoiy ehtiyojmand toifalari oʻrtasida maxsus taʼlim muassasalarida hamda mahallalarda jismoniy tarbiya va sport tadbirlarini oʻtkazishda qatnashish; fan, taʼlim, sanʼat va madaniyat hamda sport sohalarida iqtidorli yoshlarni tanlab olish, ularni qiziqishidan kelib chiqib sohalarga yoʻnaltirish hamda ijtimoiy qoʻllab-quvvatlash, jamiyatda munosib oʻrin egallashlarini ragʻbatlantirish; muvaffaqiyatga erishgan aholining ijtimoiy ehtiyojmand toifalarini taqdirlash maqsadida qimmatbaho sovgʻalar xarid qilish va topshirish hamda boshqa shakllarda ragʻbatlantirish; aholining ijtimoiy ehtiyojmand toifalarining hayoti, ularning orzu-intilishlarini ifodalovchi filmlar, videoroliklar va boshqa materiallarni tayyorlash va ommaviy axborot vositalarida keng yoritilishini taʼminlash; aholining ijtimoiy ehtiyojmand toifalarining bilim va malakasini oshirish, kasbga tayyorlash va ularni tadbirkorlik, innovatsion gʻoyalar, zamonaviy axborot texnologiyalari hamda inklyuziv madaniyat yoʻnalishlariga jalb etish maqsadida qisqa muddatli oʻquv kurslari, seminar, treninglar tashkil etish; oʻz vakolati doirasida koʻrgazmalar, forumlar, konferensiyalar, simpoziumlar oʻtkazish hamda boshqa tashkilotlar tomonidan tashkil etilayotgan shunday tadbirlardagi yoshlarning ishtirokini taʼminlashga koʻmaklashish”; (g) quyidagi mazmundagi 31-band bilan toʻldirilsin: “31. Matonat maktabi faoliyatini moliyalashtirish uchun kelib tushgan mablagʻlar quyidagi xarajatlarga yoʻnaltiriladi: Matonat maktabi xodimlarining ish haqi va unga tenglashtirilgan toʻlovlar hamda Matonat maktabini saqlash; nogironligi boʻlgan shaxslar oʻrtasida adaptiv sportning targʻibotini olib borish; muvaffaqiyatga erishgan shaxslar ishtirokida motivatsion uchrashuvlar tashkil etish, ular toʻgʻrisida videoroliklar, filmlar va boshqa materiallar tayyorlash; aholining ijtimoiy ehtiyojmand toifalarining bilim va malakasini oshirish, kasbga tayyorlash va ularni tadbirkorlik, innovatsion gʻoyalar, zamonaviy axborot texnologiyalari hamda inklyuziv madaniyat yoʻnalishlariga jalb etish maqsadida qisqa muddatli oʻquv kurslari, seminar, treninglar tashkil etish; muvaffaqiyatga erishgan aholining ijtimoiy ehtiyojmand toifalarini taqdirlash maqsadida qimmatbaho sovgʻalar xarid qilish va topshirish hamda boshqa shakllarda ragʻbatlantirish; “Besh tashabbus paralimpiadasi” sport musobaqasi, “Inson uchun” xayriya marafoni, “Paralimpiyachilar matonati” xalqaro forumi hamda oʻz vakolati doirasida koʻrgazmalar, forumlar, konferensiyalar, simpoziumlarni tashkillashtirish va oʻtkazish bilan bogʻliq boshqa xarajatlar”; (d) 5-bandda: (i) ikkinchi xatboshidagi “yoshlar, shu jumladan jismoniy imkoniyati cheklangan va nogironligi boʻlgan shaxslarning” soʻzlari “aholining ijtimoiy ehtiyojmand toifalarining” soʻzlari bilan almashtirilsin; (ii) uchinchi xatboshidagi “yoshlarni” soʻzi “aholining ijtimoiy ehtiyojmand toifalarini” soʻzlari bilan almashtirilsin. 45. Oʻzbekiston Respublikasi Prezidentining 2022-yil 18-iyuldagi “Oliy va professional taʼlim tashkilotlarida xotin-qizlarning taʼlim olishlarini qoʻllab-quvvatlashga doir chora-tadbirlar toʻgʻrisida”gi PQ-323-son qarorida: (a) 1-bandning yettinchi xatboshisidagi “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin; (b) 11-bandning uchinchi xatboshisidagi “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin. 46. Oʻzbekiston Respublikasi Prezidentining 2022-yil 12-avgustdagi “Zamonaviy bilim va kasb-hunar egallash imkoniyatlarini kengaytirish boʻyicha qoʻshimcha chora-tadbirlar toʻgʻrisida”gi PQ-350-son qarori 1-bandining “v” kichik bandidagi “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin. 47. Oʻzbekiston Respublikasi Prezidentining 2023-yil 23-fevraldagi “Kasanachilikni yanada rivojlantirishga oid qoʻshimcha chora-tadbirlar toʻgʻrisida”gi PQ-70-son qarorining 5-bandi oʻz kuchini yoʻqotgan deb hisoblansin. 48. Oʻzbekiston Respublikasi Prezidentining 2023-yil 5-apreldagi “2023-yilda qishloq xoʻjaligi mahsulotlari ishlab chiqarish, qayta ishlashni kengaytirish va qoʻllab-quvvatlashning qoʻshimcha chora-tadbirlari toʻgʻrisida”gi PQ-113-son qarorida: (a) 4-bandning ikkinchi xatboshisi quyidagi tahrirda bayon etilsin: “Ijtimoiy reyestrga kiritilgan oilalarning vakillari boʻlgan jismoniy shaxslar 2-ilovadagi roʻyxatga muvofiq chakana savdo obyektlarida tovarlar xaridini amalga oshirganda va ushbu xaridni soliq organlarining maxsus mobil ilovasida xarid chekining fiskal belgisini matritsali shtrix kod (QR-kod) yordamida skanerlash orqali roʻyxatdan oʻtkazganda, ularning bank kartalariga har oy yakuni bilan xarid summasining 1 foizi miqdoridagi toʻlov oʻrniga, xarid summasida toʻlangan qoʻshilgan qiymat soligʻi summasi respublika budjetidan qaytariladi. Bunda qoʻshilgan qiymat soligʻi summasini qaytarish oyiga bazaviy hisoblash miqdorining 10 baravarigacha boʻlgan xaridlar summasi doirasida amalga oshiriladi”; (b) 2-ilovaning nomlanishidagi “Ijtimoiy himoya yagona reyestri” axborot tizimi yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin. 49. Oʻzbekiston Respublikasi Prezidentining 2023-yil 23-noyabrdagi “Allergik kasalliklarning oldini olish va davolash sifatini oshirish chora-tadbirlari toʻgʻrisida”gi PQ-371-son qarorida: (a) 2-bandning “a” kichik bandi quyidagi tahrirda bayon etilsin: “a) allergik va immunologik kasalliklarga chalingan Ijtimoiy reyestrga kiritilgan oilalarning bemor vakillarini ingalyatsion glyukokortikosteroid dori vositalari bilan bepul taʼminlash tizimi joriy etilsin”; (b) 3-banddagi ““Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin; (v) 1-ilovaning 7-pozitsiyasi “Chora-tadbirlar nomi” ustunidagi “Ijtimoiy himoya yagona reyestri” axborot tizimiga yoki “Kambagʻal oilalar reyestri” axborot moduliga” soʻzlari “Ijtimoiy reyestrga” soʻzlari bilan almashtirilsin. 50. Oʻzbekiston Respublikasi Prezidentining 2023-yil 21-dekabrdagi “Oʻzbekiston mahallalari uyushmasi faoliyatini yoʻlga qoʻyish va mahallalarda boshqaruv tizimini takomillashtirishga oid qoʻshimcha chora-tadbirlar toʻgʻrisida”gi PQ-402-son qaroriga 3-ilovaning 11-bandi toʻrtinchi xatboshisidagi “kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin. 51. Oʻzbekiston Respublikasi Prezidentining 2024-yil 2-apreldagi “Oilaviy tadbirkorlikni rivojlantirish dasturlari doirasida aholining biznes tashabbuslarini moliyalashtirishni takomillashtirishga doir qoʻshimcha chora-tadbirlar toʻgʻrisida”gi PQ-149-son qarorining 2-bandi sakkizinchi xatboshisidagi “Kambagʻal oilalar reyestri va Ijtimoiy himoya yagona reyestriga” soʻzlari “Ijtimoiy reyestrga” soʻzlari bilan almashtirilsin. 52. Oʻzbekiston Respublikasi Prezidentining 2024-yil 16-iyuldagi “Nogironlikni belgilash tizimini takomillashtirish boʻyicha qoʻshimcha chora-tadbirlar toʻgʻrisida”gi PQ-257-son qarorining 2-bandida: (a) “a” kichik bandning toʻrtinchi xatboshisi quyidagi tahrirda bayon etilsin: “Inson” ijtimoiy xizmatlar markazlari (keyingi oʻrinlarda — “Inson” markazlari) xodimlari tomonidan Jahon sogʻliqni saqlash tashkiloti nogironlikni baholash shkalasining mahalliy xususiyatlar va shart-sharoitlarga moslashtirilgan mezonlari asosida shaxslarning funksionalligini baholash tartibi joriy etiladi. Bunda baholash natijalari 2027-yil 1-yanvarga qadar nogironlikni belgilash uchun asos hisoblanmaydi”; (b) “g” kichik bandning birinchi xatboshisidagi “2026-yil” soʻzlari “2027-yil” soʻzlari bilan almashtirilsin. 53. Oʻzbekiston Respublikasi Prezidentining 2024-yil 18-iyuldagi “Aholini davlat tomonidan ijtimoiy qoʻllab-quvvatlash tartibini tubdan takomillashtirish toʻgʻrisida”gi PQ-267-son qarorida: (a) 2-bandning “b”, “v” va “g” kichik bandlari quyidagi tahrirda bayon etilsin: “b) 2026-yil 1-yanvardan boshlab bosqichma-bosqich shaxsning nogironligini, talaba, oʻquvchi, urush qatnashchisi yoki urush qatnashchisiga tenglashtirilgan shaxs holatini tasdiqlash. Bunda nogironlik toʻgʻrisidagi maʼlumotnoma va guvohnomalar, talabalik guvohnomalari, oʻquvchilar guvohnomalari, urush qatnashchilari yoki ularga tenglashtirilgan shaxslar guvohnomalarining qogʻoz shakli ijtimoiy kartaga almashtirish orqali bekor qilinadi; v) 2026-yil 1-fevraldan boshlab tajriba-sinov tariqasida Toshkent shahri va Toshkent viloyatining Yangiyoʻl tumanida, 2026-yil 1-iyuldan boshlab respublikaning qolgan hududlarida Ijtimoiy reyestrga kiritilgan oilalarning vakillari boʻlgan jismoniy shaxslarga qonunchilik hujjatlarida belgilangan tovarlar (xizmatlar)ni belgilangan miqdor doirasida xarid qilishda toʻlangan qoʻshilgan qiymat soligʻi summasini bir ish kunida qaytarish. Bunda ushbu xaridni soliq organlarining maxsus mobil ilovasida xarid chekining fiskal belgisini matritsali shtrix kod (QR-kod) yordamida skanerlash talab etilmaydi; g) 2026-yil 1-iyuldan boshlab bosqichma-bosqich: Vazirlar Mahkamasi tomonidan tasdiqlanadigan roʻyxatga muvofiq barcha davlat organlari va tashkilotlari, fuqarolarning oʻzini oʻzi boshqarish organlari hamda vazirlik va idoralar tizimida budjet mablagʻlari hisobidan faoliyat yurituvchi boshqa tuzilmalar tomonidan fuqarolarga budjet mablagʻlari hisobidan koʻrsatiladigan ijtimoiy xizmatlar va yordam, subsidiyalar, grantlar, imtiyozlar va ijtimoiy kafolatlar hamda moddiy xususiyatga ega boshqa toʻlovlar; nogironligi boʻlgan va imkoniyati cheklangan shaxslar uchun umumiy foydalanishdagi avtomobil, temir yoʻl, havo va daryo transporti, yoʻnalishsiz taksi xizmatlaridan foydalanish boʻyicha imtiyozlar, shuningdek ushbu xizmatdan imtiyozli foydalanish huquqiga ega boʻlgan aholining boshqa toifalari uchun imtiyozlar; kirish bilet operatsiyalari tizimi asosida tartibga solinadigan davlat ijtimoiy obyektlariga, konsert-tomosha tadbirlari va boshqa tadbirlarga bepul tashrif buyurish yoki qisman haq toʻlash boʻyicha imtiyozlar”; (b) 4-bandda: (i) toʻrtinchi xatboshidagi “Agentlik tomonidan” soʻzlari “Agentlikning serverlarida” soʻzlar bilan almashtirilsin; (ii) quyidagi mazmundagi beshinchi xatboshi bilan toʻldirilsin: “2026-yil 1-apreldan boshlab Oʻzbekiston Respublikasining barcha rezident tijorat banklari tegishli texnik talablarga mos boʻlganda ijtimoiy kartani muomalaga chiqarish va foydalanish uchun taqdim etish boʻyicha moliyaviy agent (keyingi oʻrinlarda — moliyaviy agent) vazifasini bajarishlari mumkin boʻladi”; (v) 5-bandning “g” kichik bandi birinchi xatboshisidagi “2025-yil 1-dekabrga” soʻzlari “2026-yil 1-iyulga” soʻzlari bilan almashtirilsin; (g) 11-bandning “b” kichik bandi quyidagi tahrirda bayon etilsin: “b) axborot xavfsizligi talablarini hisobga olgan holda “Ijtimoiy karta” axborot tizimi va “Elektron hukumat” tizimi idoralararo integratsiyalashuv platformasining toʻgʻridan-toʻgʻri integratsiyasini va maʼlumotlar almashinuvini taʼminlasin”; (d) 1-ilovaning 1, 2, 12 va 13-pozitsiyalari “Nafaqa nomlanishi” ustunidagi “Kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin; (j) 2-ilovada: (i) 1-pozitsiya chiqarib tashlansin; (ii) 2 — 4-pozitsiyalar quyidagi tahrirda bayon etilsin: (iii) 5-pozitsiyaning “Muddati” grafasidagi “1-yanvardan” soʻzlari “1-iyuldan” soʻzlari bilan almashtirilsin; (iv) 6 — 15-pozitsiyalarning “Muddati” grafasidagi “1-apreldan” soʻzlari “1-iyuldan” soʻzlari bilan almashtirilsin; (v) 10-pozitsiya chiqarib tashlansin; (z) 3-ilovada: (i) 6-pozitsiyaning “Ijro muddati” ustunidagi “iyun” soʻzi “iyul” soʻzi bilan almashtirilsin; (ii) 14-pozitsiyada: “Amalga oshirish mexanizmi” ustunining 1-bandi quyidagi tahrirda bayon etilsin: “1. Toshkent shahri va Toshkent viloyatining Yangiyoʻl tumanida tajriba-sinov tariqasida Ijtimoiy reyestrga kiritilgan oilalarning vakillari boʻlgan jismoniy shaxslarga qonunchilik hujjatlarida belgilangan tovarlar (xizmatlar)ni belgilangan miqdor doirasida xarid qilishda toʻlangan qoʻshilgan qiymat soligʻi summasini qaytarish tizimini yoʻlga qoʻyish”; “Ijro muddati” ustunidagi “2025-yil oktabr — dekabr” va “2026-yil 1-yanvardan boshlab” soʻzlari tegishlicha “2026-yil fevral — iyun” va “2026-yil 1-iyuldan boshlab” soʻzlari bilan almashtirilsin; (iii) 20-pozitsiyaning “Ijro muddati” ustunidagi “yanvar” soʻzi “iyul” soʻzi bilan almashtirilsin; (iv) 21-pozitsiyaning “Ijro muddati” ustunidagi “aprel” soʻzi “iyul” soʻzi bilan almashtirilsin; (v) 22-pozitsiyaning “Ijro muddati” ustunidagi “2025-yil oktabr” soʻzlari “2026-yil iyul” soʻzlari bilan almashtirilsin; (vi) 23-pozitsiyaning “Ijro muddati” ustunidagi “2025-yil dekabr” va “2026-yil yanvar” soʻzlari “2026-yil iyul” soʻzlari bilan almashtirilsin; (vii) 25-pozitsiyaning “Ijro muddati” ustunidagi “2026-yil iyun” va “2026-yil dekabr” soʻzlari tegishlicha “2026-yil iyul” va “2027-yil aprel” soʻzlari bilan almashtirilsin; (i) 4-ilovada: (i) 15-pozitsiyaning “Maʼlumotlar toʻplami tarkibi” ustunidagi “Ijtimoiy himoya yagona reyestri” axborot tizimida kam taʼminlangan oila sifatida roʻyxatga olish” soʻzlari “Ijtimoiy reyestrga kiritilganligi” soʻzlari bilan almashtirilsin; (ii) 28, 29, 86, 92 va 127-pozitsiyalarning “Maʼlumotlar toʻplami tarkibi” ustunidagi “Kam taʼminlangan” soʻzlari “Ijtimoiy reyestrga kiritilgan” soʻzlari bilan almashtirilsin. 54. Oʻzbekiston Respublikasi Prezidentining 2024-yil 5-sentabrdagi “Davlat tibbiy sugʻurtasi mexanizmlarini joriy etishga oid chora-tadbirlar toʻgʻrisida”gi PQ-311-son qarorida: (a) 2-bandning oʻn toʻrtinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (b) 3-bandning “v” kichik bandidagi “Ijtimoiy himoya yagona reyestri” axborot tizimi orqali kam taʼminlangan yoki “Kambagʻal oilalar reyestri” axborot moduli orqali kambagʻal oila deb eʼtirof etilgan” soʻzlari “Ijtimoiy reyestrga” kiritilgan” soʻzlari bilan almashtirilsin; (v) 2-ilovaning 6-pozitsiyasi “Elektron sogʻliqni saqlash” axborot tizimiga uzatiladigan maʼlumotlar” ustuni quyidagi tahrirda bayon etilsin: “Ijtimoiy reyestrga kiritilgan oilalarning aʼzolari toʻgʻrisidagi maʼlumot”. 55. Oʻzbekiston Respublikasi Prezidentining 2024-yil 7-sentabrdagi “Kichik biznesni uzluksiz qoʻllab-quvvatlash” kompleks dasturini takomillashtirish chora-tadbirlari toʻgʻrisida”gi PQ-312-son qarori 3-bandi “a” kichik bandining uchinchi xatboshisidagi “Kambagʻal oilalar reyestrida turgan ishsiz fuqarolarni” soʻzlari “Ijtimoiy reyestrga kiritilgan oilalarning ishsiz aʼzolarini” soʻzlari bilan almashtirilsin. 56. Oʻzbekiston Respublikasi Prezidentining 2024-yil 23-sentabrdagi “Kambagʻallikdan farovonlik sari” dasturini amalga oshirish boʻyicha birinchi navbatdagi chora-tadbirlar toʻgʻrisida”gi PQ-330-son qarorida: (a) 4-bandning birinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (b) 9-band quyidagi tahrirda bayon etilsin: “9. Belgilansinki: Ijtimoiy reyestrga kiritilgan oilalar farzandlari davlat maktabgacha taʼlim tashkilotlariga imtiyozli asosda qabul qilinadi; 2025/2026 oʻquv yilidan boshlab, Ijtimoiy reyestrga kiritilgan oilalar farzandlarining davlat oliy taʼlim muassasalari talabalar turar joylaridagi yashash xarajatlari Davlat budjeti hisobidan qoplab beriladi; 2025-yildan boshlab “El-yurt umidi” jamgʻarmasi tomonidan Ijtimoiy reyestrga kiritilgan oilalarning farzandlari uchun alohida kvotalar ajratiladi. Mazkur bandda nazarda tutilgan imtiyozlar Ijtimoiy reyestrning “kambagʻallik chegarasidagi oila” toifasidagi oilalarga ular ushbu toifaga kiritilgan sanadan boshlab 12 oy davomida qoʻllanadi”; (v) 10-bandning ikkinchi xatboshisidagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin; (g) 13-bandning ikkinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (d) 1-ilova 14-pozitsiyasining “Chora-tadbir nomi” va “Amalga oshirish mexanizmi” ustunlaridagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin. 57. Oʻzbekiston Respublikasi Prezidentining 2024-yil 29-noyabrdagi “Xorazm viloyatini kompleks ijtimoiy-iqtisodiy rivojlantirishni jadallashtirish boʻyicha qoʻshimcha chora-tadbirlar toʻgʻrisida”gi PQ-410-son qarori 13-ilovasining 76-pozitsiyasi 4-bandining “Ijro muddati” ustuni “xarid jarayoni yakuni bilan” soʻzlari bilan toʻldirilsin. 58. Oʻzbekiston Respublikasi Prezidentining 2025-yil 17-yanvardagi “2025-yilda aholi bandligini taʼminlash va kambagʻallikni qisqartirish chora-tadbirlari toʻgʻrisida”gi PQ-12-son qarorida: (a) 8-bandning birinchi xatboshisidagi va 9-bandning beshinchi xatboshisidagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin; (b) 10-bandning “g” kichik bandidagi “Kambagʻal oilalar reyestriga” soʻzlari “Ijtimoiy reyestrga soʻzlari bilan almashtirilsin”; (v) 12-banddagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin; (g) 14-bandning ikkinchi xatboshisi quyidagi tahrirda bayon etilsin: “ish beruvchilar buyurtmasi va tijorat banklari mijozlari ehtiyoji asosida ishsiz aholini, shu jumladan, Ijtimoiy reyestrga kiritilgan oilalar aʼzolarini mehnat bozorida talab yuqori boʻlgan kasblarga Bandlikka koʻmaklashish davlat jamgʻarmasi mablagʻlari hisobidan manzilli oʻqitish tizimi joriy etiladi”; (d) 15-bandning ikkinchi xatboshisi quyidagi tahrirda bayon etilsin: “Bandlikka koʻmaklashish davlat jamgʻarmasi mablagʻlari hisobidan kasblarga oʻqitish maqsadida ajratiladigan stipendiyalar nogironligi boʻlgan shaxslarga, shuningdek, muddati uch oydan koʻp davom etadigan oʻquv kurslariga qabul qilingan Ijtimoiy reyestrga kiritilgan oilalarning ishsiz aʼzolariga toʻlanadi”; (j) 21-bandning beshinchi xatboshisidagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin. 59. Oʻzbekiston Respublikasi Prezidentining 2025-yil 3-fevraldagi “Nogironligi boʻlgan bolalarga ijtimoiy xizmat va yordam koʻrsatish tizimini yanada takomillashtirish boʻyicha qoʻshimcha chora-tadbirlar toʻgʻrisida”gi PQ-41-son qarori 2-bandi “a” kichik bandi uchinchi xatboshisidagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin. 60. Oʻzbekiston Respublikasi Prezidentining 2025-yil 14-fevraldagi “Aholini tadbirkorlikka jalb qilish va bandligini taʼminlash uchun moliyaviy yordamlar ajratish tizimini takomillashtirishga oid qoʻshimcha chora-tadbirlar toʻgʻrisida”gi PQ-64-son qarorida: (a) 1-bandning ikkinchi xatboshisidagi “Ijtimoiy himoya yagona reyestri va Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin; (b) 2-bandda: (i) “j” kichik bandning birinchi xatboshisidagi “kambagʻal” soʻzi “Ijtimoiy reyestrga kiritilgan” soʻzlari bilan almashtirilsin; (ii) quyidagi mazmundagi “z” kichik band bilan toʻldirilsin: “z) Ijtimoiy reyestrning “davlat taʼminotidagi oila” toifasiga kiritilgan oilaga passiv daromad manbaini taʼminlash maqsadida ushbu oilalarning doimiy yashab kelayotgan xonadoniga quvvati 7 — 10 kVt gacha boʻlgan quyosh panellarini oʻrnatish uchun bazaviy hisoblash miqdorining 100 baravarigacha miqdorida subsidiya ajratiladi. Bunda: subsidiya jamgʻarma, ochiq tenderda gʻolib boʻlgan taʼminotchi korxona va “davlat taʼminotidagi oila” toifasidagi oilaning muomalaga layoqatli aʼzosi yoki qonuniy vakili bilan tuzilgan shartnoma shartlari bajarilganida ajratiladi; oilaga mulk huquqi asosida tegishli boʻlgan yoki kadastr organlari tomonidan hisobga olingan hamda oila aʼzosi soliq organlari axborot tizimiga tegishli turar joy boʻyicha soliq toʻlovchi sifatida kiritilgan xonadonlar uchun subsidiya ajratiladi va quyosh paneli oʻrnatiladi; oʻrnatilgan quyosh paneli orqali ishlab chiqarilgan elektrni xarid qilganlik uchun toʻlanadigan subsidiya “davlat taʼminotidagi oila” toifasidagi oilaning muomalaga layoqatli aʼzosining bank kartasiga oʻtkazib beriladi”. 61. Oʻzbekiston Respublikasi Prezidentining 2025-yil 2-apreldagi “Yoqilgʻi-energetika sohasida bozor mexanizmlarini joriy etishda ehtiyojmand aholini davlat tomonidan qoʻllab-quvvatlashning qoʻshimcha chora-tadbirlari toʻgʻrisida”gi PQ-134-son qarorida: (a) 1-bandning birinchi xatboshisi quyidagi tahrirda bayon etilsin: “1. Belgilansinki, 2027-yil 1-aprelga qadar Ijtimoiy reyestrga (keyingi oʻrinlarda — Reyestr) kiritilgan, shuningdek, Reyestrga kiritilmagan, biroq moddiy ahvoli boʻyicha “davlat taʼminotidagi oila” yoki “kambagʻal oila” toifadagi oilalar mezonlariga toʻgʻri keluvchi, oiladagi jon boshiga daromadi minimal isteʼmol xarajatlarining 1,5 barobaridan oshmaydigan oilalarga”; (b) 2-bandning ikkinchi, uchinchi va beshinchi xatboshilaridagi hamda 3-banddagi “Reyestrlarga” soʻzi “Reyestrga” soʻzi bilan almashtirilsin. 62. Oʻzbekiston Respublikasi Prezidentining 2025-yil 14-avgustdagi “Qoraqalpogʻiston Respublikasini ijtimoiy-iqtisodiy rivojlantirishga qaratilgan chora-tadbirlarni yanada jadallashtirish toʻgʻrisida”gi PQ-248-son qarorining 13-bandida: (a) “a” kichik banddagi “2025-yil yakuniga qadar” soʻzlari “2026-yil mart oyiga qadar” soʻzlari bilan almashtirilsin; (b) “g” kichik banddagi “Kambagʻal oilalar reyestriga” soʻzlari “Ijtimoiy reyestrga” soʻzlari bilan almashtirilsin.